بسم الله والصلاة والسلام على رسول الله. اخواني واخواتي يعني واحنا دلوقتي بنصحح النتيجة النهائية لامتحان سورة مريم. آآ وطبعا المنافسة يعني جبارة والربع والنص بيفرقم ان واحد ياخد عمرة وان واحد يعني ما ياخدهاش. يعني سبحان الله وانا بصحح الورق وقاعد اقول سبحان الله! وفي ناس هتاخد
وفي ناس مش هتاخد حاجة خالص ان شاء الله ثواب ربنا. بس مش هتاخد حاجة خالص. قلت ياه طب ساعة يعني لما تظهر نتيجة امتحان الاخرة. انا قاعد قلبي دلوقتي يعني بيفكر الوقت اه فلان لو عرف ان هو ما جابش النتيجة الاولانية يا ترى الاحباط اللي هيبقى فيه شكله ايه؟ وفلانة لو عرفت ان هي ما طلعتش من الاوائل الحزن هيبقى شكله ايه
وفلان لما يعرف انه كسب العمرة للجايزة الاولانية هيبقى فرحته شكله ايه؟ يا اخوانا دي نتيجة امتحان من امتحانات الدنيا. امال لما تزهر نتيجة امتحان الاخرة؟ هيبقى الوضع شكله ايه! مش عمرة يا اخواننا ده ده صحبة النبي عليه الصلاة والسلام في الجنة. يا اما والعياذ بالله صحبة ابليس في النار. يعني تخيلي كده لو اتقال فجأة وانت طالبة
او انت طالب ان الامتحان اتسرب الامتحان بتاع بكرة. وانت قاعدة بقى لك يومين مطبقة وما انتاش عارف تنام. وما انتش عارفة تتحركي. وقلبك بيدق كل ما تتخيل لحظة النتيجة
لحظة النتيجة او لحظة توزيع الاسئلة او لحظة الامتحان الشفوي او لحظة لما تبصي في ورقة الاسئلة. تخيل كده وانت قاعد بتزاكر وقاعد منتش خايف اني خايفة ان اي معلومة تفوت عليك وفجأة جالك اتصال الامتحان اتسرب الامتحان اتسرب ازاي طب لو الامتحان بيتباع هتنفعي فيه كام طيب لو الامتحان اتسرب
وعند فلان هتعمل معه ايه؟ هتقفي على بابه قد ايه؟ هتتصل به قد ايه؟ تخيلوا يا اخواننا ان يعني ده امتحان من امتحانات الدنيا. طيب امتحان الاخرة يا جماعة واتسرب امتحان يوم القيامة متسرب. امتحان القبر متسرب. التلات اسئلة بتوع القبور متسربين. من ربك؟ ما دينك؟ من نبيك؟ اومال الناس
بتسقط فيه ليه؟ امال ناس ما بتعرفش تجاوب فيه ليه؟ لان القضية على حسب القلب. والقلب ده عايز استعداد رهيب. ان انسان في القبر وفي البرزخ هل الاسئلة دي من ملكين شديدين ينتهران لجنة امتحان حقيقية لجنة امتحان شفوي حقيقية ولكن في اول ليلة في القبر ويجاوب
يا ترى يا اخواننا اجابات الناس في الامتحان ده هيبقى اجابتها ايه؟ الشاب الروش طحن اخر حاجة. الشاب اللي حياته ما بين الفيس مزيكا تودي والاينمي واخر مباراتك مباراة الكلاسيك والدوري الاوروبي وتصفيات كاس افريقيا القادم. وميسي بقى بكام ؟ ورونالدو عمل ايه ؟ الشاب اللي بالنسبة له ليلة
زي اخبار الحرب العالمية الجديدة كده هيعمل فيها ايه واخر اغنية للنجم واخر اغنية للهضبة والالبوم الجديد لفلان البنت اللي ما بين المسلسلات التركي ما بين المولد وما بين الشوتيم. البنت اللي اللي كل قضيتها في الحقيقة هلبس ايه؟ فلان هيقول علي ايه؟ هتفسح النهاردة
يا اخوانا هيبقى الاجابة بتاعتهم ايه؟ الامتحان بتاع الاخرة متسرب. الامتحان بتاع الاخرة متسرب ومحتاج ان احنا يعني نقف مع نفسنا. يا ترى دلوقتي احنا مستعدين لهذا الامتحان الخطير ولا لا؟ زي ما بيقول يعني يعني بعض السلف ما زال الله يقرب الينا امتحان الاخرة حتى جعله غضب
الكلام ده فين ؟ في قول الله ولتنظر نفس ما قدمت لغد. ما قدمت لغد. يعني بكرة. يعني ربنا بيقول لك امتحان مصيرك بكرة. الامتحان اللي بيتوقف عليه مصيرك ايه رأيك؟ بكرة بكرة ده بيجي في لحظات يا جماعة العمر بيعدي في لحظات والامتحان هنكتشف فعلا ان هو بكرة وان الدنيا كلها بتطوى في لحظات
ان احنا صابحين الصبح نمتحن الامتحان الامتحان اللي بيتوقف عليه المصير بتاعنا. يا جماعة الاسئلة متسربة ولحزة ظهور النتيجة هتبقى لحزة مشاعر رهيبة. يا ترى استعدينا لامتحانات الاخرة ولا لأ
ربنا يسددكم كل طالب وكل طالبة منكم وكل ام واب عنده طالب او طالبة منكم وكل واحد منكم عنده امتحان تاني او انترفيو تاني يعني ترى القلب بتاعه القلب بتاعه يعني شكله ايه؟ يعني يا ترى يا جماعة قلبك هيبقى شكله ايه مع امتحان الاخرة وقلبك هيبقى شكله ايه؟ ان شاء الله بازن الله انتم عارفين
احنا عملنا صفحة فيس جديدة. آآ اسمها بين الناس. صفحة بين الناس هدفها ان على خط الوصف مش عارفين نتفاعل معكم. وتتفاعلوا معنا. مش عارف ان انا اشاوركم في حاجات في مواضيع في امور دعوية مش عارف ان انا اتلقى منكم رأيكم في بعض الامور اتلقى منكم كلام تفصيلي اتلقى منكم اقتراحاتكم في
وايه اللي انتم عايزين تعملوه فيه؟ لان الخط ده خطنا كلنا ودي سفينة. اقتراحاتكم من اجل رفع آآ آآ التربية في الخط من اجل رفع الدعوة والوعظ الشباب والجميع في الخط. ايه التعليقات بتاعتكم على اللي بيحصل؟ ايه التفاعلات بتاعتكم مع اللي احنا بنقدمه لكم؟ يعني الكلام ده ان شاء الله من اجله عملنا
صفحة فيس بين الناس صفحة على الفيس اسمها بين الناس من اجل التفاعل بينا وبينكم ارجو انكم تتفاعلوا معنا من خلال هزه الصفحة آآ بازن الله سبحانه وتعالى اللي عايز
ابعت مشكلة عايزة تبعت مشكلتها او يبعت مشكلته بازن الله عشان خاطر تفتح لي قلبك برضه يبعته على خط بين الناس بازن الله هيبقى اضافة بالنسبة لنا ان شاء الله بازن الله اللي عايز يبعت
ابعتوا لي اقتراحاتكم اللي عنده رأي في الخط اللي عنده اقتراح ممكن ان شاء الله ربنا ينفع به الناس او يهدي به الشباب. او اللي عنده آآ اللي مستعد سعدنا في فريق العمل اللي مستعد انه يتطوع في حاجة زي فريق مسلا ايه تفريغ دروس مسلا تفريغ الدروس او كده. اللي عنده موهبة وممكن يشارك. يعني بصوا يا جماعة
ده بازن الله بصفحة الفيس ديت هيبقى خطكم وهنبدأ نتواصل مع بعض بصورة قوية وادارة الخط ان شاء الله تتلقى منكم كل هذا والكلام ده يتنقل لي بازن الله ربنا يبارك فيكم وربنا يحفظكم. والحقوا بقى عشان الامتحان اتسرب. جزاكم الله